ອິນເດຍ ແລະປາກິສຖານ ເປີດການເຈລະຈາກັນ ຮອບໃໝ່
ລັດຖະມົນຕີ​ຕ່າງປະ​ເທດອິນ​ເດຍ ແລະປາກິສຖານ ເປີດການເຈລະຈາກັນຄືນໃໝ່ ຫລັງຈາກໄດ້ແຕກຫັກລົງ ໃນທ້າຍປີແລ້ວນີ້.
ລັດຖະມົນຕີຕ່າງປະເທດ ອິນເດຍ ໄດ້ພົບປະກັບ ຄູ່ຕຳແໜ່ງ ຂອງທ່ານ ໃນວັນອັງຄານມື້ນີ້ ທີ່ນະຄອນຫລວງອິສລາມາບັດ ຊຶ່ງເປັນການເຈລະຈາລະດັບສູງຄັ້ງທຳອິດ ລະຫວ່າງສອງປະ ເທດເພື່ອນບ້ານທີ່ເປັນຄູ່ປໍລະປັກນັບຕັ້ງແຕ່ຄວາມສຳພັນໄດ້ ແຕກຫັກລົງໃນທ້າຍປີແລ້ວນີ້ ກ້ອງຖ່າຍຮູບໄດ້ບັນທຶກພາບທີ່ຫົວຍິ້ມ ຂອງລັດຖະມົນຕີຕ່າງ ປະເທດອິນເດຍ ທ່ານ Subrahmanya Jaishankar ແລະ ລັດຖະມົນຕີຕ່າງປະເທດປາກິສຖານທ່ານ Aizaz Chaudhry ໃນຂະນະທີ່ສຳພັດມືແລະໂອ້ລົມກັນກັບບັນດາຜູ້ຕາງໜ້າຈາກ ແຕ່ລະປະເທດ ທ່ານ Jaishankar ຍັງຄາດວ່າ ຈະພົບກັບ ທ່ານ Sartaj Aziz ທີ່ປຶກສາ ກິດຈະການຕ່າງ ປະເທດແລະຄວາມປອດໄພແຫ່ງຊາດຂອງນາຍົກລັດຖະມົນຕີປາກິສຖານທ່ານ Nawaz Sharif ອິນເດຍ ແລະປາກິສຖານ ມີກຳນົດເປີດການເຈລະຈາກັນໃນເດືອນສິງຫາປີກາຍນີ້ ແຕ່ ອິນເດຍ ໄດ້ຍົກເລີກການປະຊຸມດັ່ງກ່າວ ໂດຍອ້າງເຫດຜົນເຖິງການພົບປະ ລະຫວ່າງ ເອກອັກຄະລັດຖະທູດປາກິສຖານປະຈຳນະຄອນນິວເດລີ ແລະພວກແບ່ງແຍກດິນແດນ ໃນແຄວ້ນແຄັສເມຍ ຄວາມເຄັ່ງຕືງໄດ້ເພີ້ມການປະທະກັນຫລາຍຄັ້ງ ລະຫວ່າງພວກທະຫານຂອງສອງປະເທດ ຢູ່ໃນແຄວ້ນແຄສເມຍ ອັນເປັນຂົງເຂດທີ່ເກີດສົງຄາມສອງຄັ້ງ ລະຫວ່າງ ອິນເດຍ ແລະ ປາກິສຖານ